ms en ms en id id ms id ms id id id ms ms en en id es ms id ms id id en id id ms en
Kelantan : Syabu bernilai RM5 juta dirampas, usahawan kosmetik ditahan
November 14, 2020 6:00 pm
Polis menumpaskan satu sindiket pengedaran dadah antarabangsa dengan penahanan ketuanya yang juga seorang usahawan kosmetik bersama adiknya dan merampas dadah jenis syabu bernilai RM5 juta pada Selasa lepas.
Timbalan Ketua Polis Selangor, Datuk Arjunaidi Mohamed berkata usahawan dari Kelantan dan adiknya yang juga seorang anggota tentera masing-masing berumur 31 dan 25 tahun itu ditahan kira-kira pukul 4.30 petang di tepi jalan di Taman Serdang Perdana, Sri Kembangan dekat sini.
“Hasil pemeriksaan ke atas sebuah kereta mewah jenis Ford Mustang yang dinaiki kedua-dua suspek, polis menjumpai 120 bungkusan teh cina mengandungi dadah jenis syabu seberat 126.86 kilogram bernilai RM5 juta.
Susulan tangkapan itu, polis menahan dua lelaki tempatan dan seorang lelaki warga Indonesia berumur antara 32 tahun ke 43 tahun kerana dipercayai menjadi orang tengah dalam urusan jual beli dadah berkenaan,” katanya pada sidang media di Shah Alam, hari ini.
Kata Arjunaidi, dalam tangkapan kedua itu, polis merampas tiga kereta iaitu Nissan Almera, Toyota Innova dan Honda HRV.
Beliau berkata siasatan awal mendapati modus operandi sindiket berkenaan adalah dengan menyeludup dadah dari negara jiran di utara tanah air sebelum menjualnya ke negara jiran lain dan menjadikan Malaysia sebagai lokasi transit.
Bernama difahamkan dadah berkenaan adalah untuk pasaran Indonesia.
Kata Arjunaidi lagi, melalui siasatan awal juga, sindiket berkenaan disyaki beroperasi sejak lima bulan lepas namun berdasarkan transaksi kewangan syarikat milik suspek utama yang mendakwa dirinya seorang “Datuk Seri”, polis percaya mereka menjalankan aktiviti itu dalam tempoh lebih lama.
“Ujian saringan air kencing terhadap usahawan berkenaan dan adiknya didapati negatif manakala tiga lagi suspek positif dadah selain mempunyai pelbagai rekod kesalahan lampau.
Kesemua suspek direman sehingga Selasa depan dan disiasat mengikut Seksyen 39 (B) Akta Dadah Berbahaya 1952,” katanya.
Berita penuh : https://www.malaysiakini.com/news/550839
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
{VIDEO} Bertengkar sebab tak puas hati isu pesanan air
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.